HRVATSKA GORSKA SLUŽBA SPAŠAVANJA

Odjel za razvoj i projekte HGSS-a

**Unaprjeđenje sustava održivog upravljanja, turističke valorizacije i interpretacije prirodne baštine na području NP Mljet“, MLJET – ODISE(J)A MEDITERRANEA**

**NAZIV PROJEKTA**

Unaprjeđenje sustava održivog upravljanja, turističke valorizacije i interpretacije prirodne baštine na području NP Mljet“, MLJET – ODISE(J)A MEDITERRANEA

**\*\*\***

**PROGRAM I ALOKACIJA FINANCIRANJA**



OP Konkurentnost i kohezija 2014.-2020.

Prioritetna os 6 – Zaštita okoliša i održivost resursa

KK.06.1.2.01 – Promicanje održivog korištenja prirodne baštine u nacionalnim parkovima i parkovima prirode

\*\*\*

**OPĆI PODACI**

Nositelj:

* JU NP Mljet

Partneri:

* Hrvatska gorska služba spašavanja
* Turistička zajednica općine Mljet
* DEŠA – Dubrovnik, Regionalni centar za izgradnju zajednice i razvoj civilnog društva

Razdoblje provedbe: travanj 2018. – listopad 2022. (55 mjeseci)

Ukupna vrijednost projekta: 36.618.480,26 HRK ( 4.860.107,54 EUR)

Nositelj: 35.134.590,07 HRK (4.663.161,47 EUR)

Partneri:

HGSS: 845.224,07 HRK (112.180,51 EUR)

Turistička zajednica općine Mljet: 81.903,20 HRK (10.870,42 EUR)

DEŠA – Dubrovnik: 556.762,93 HRK (73.895,14 EUR)

Omjer sufinanciranja: 85%

Bespovratna sredstva: 31.125.708,22 HRK (4.131.091,41 EUR)

\*\*\*

**OPIS PROJEKTA**

Cilj projekta je izgradnjom posjetiteljske infrastrukture, nabavom opreme, edukacijom zaposlenika, implementacijom edukacijskih sadržaja za posjetitelje i promocijom podići razinu turističke atraktivnosti NP i otoka Mljeta, uspostaviti održivi model u optimiziranju posjećivanja i

korištenju prirodne baštine te podići svijest o prirodnim i kulturnim vrijednostima zaštićenog područja kako bi se doprinijelo ekonomskoj dobrobiti lokalne zajednice i održivom razvoju otoka Mljeta. Ovim projektom JUNP Mljet nastoji unaprijediti sustav posjećivanja, povećati kvalitetu i broj turističkih, edukativnih i rekreativnih sadržaja i time povećati broj posjetitelja Nacionalnog parka i to ulaganjem u temeljnu posjetiteljsku infrastrukturu (rekonstrukcija i prenamjena postojeće pomoćne građevine te njeno unutrašnje opremanje i uređenje u „Interpretacijsko – izložbeni centar Gustijerna“ kao informativnog žarišta svih posjetitelja Parka koji će objedinjavati sve interpretacijske elemente - priroda, podmorje, etnologija, kulturna baština), adaptacijom i opremanjem postojećih dviju zgrada bivše vojarne Kulijer u Volontersko – istraživački centar, opremanjem šire zone zaštićenog područja urbanom opremom, signalizacijom i interpretacijskim elementima te multifunkcionalnim „eko blokovima“ za informiranje, prodaju karata, iznajmljivanje rekreacijske opreme i WC).

Atraktivnost prostora postići će se i uređenjem šetnica, tematskih staza i postavljanjem signalizacije te prezentacijom resursa parka kroz moderne IT alate i uređaje s ciljem što kvalitetnijeg informiranja i edukacije posjetitelja.

Ciljne skupine projekta su:

(1) JU NP Mljet koja će ovim projektom ojačati posjetiteljsku, komunalnu, istraživačku i prometnu infrastrukturu te ljudske kapacitete,

(2) Djelatnici JU NP Mljet koji dobivaju stručnu edukaciju za informiranje posjetitelja o prirodnoj baštini i sigurnosti,

(3) HGSS koji će povećanjem standarda sigurnosti smanjiti broj nesreća i unaprijediti akcije potrage na području NP,

(4) Općina Mljet koja dobiva novi turističko-razvojni potencijal,

(5) TZ, turističke agencije, vodiči koji dobivaju atraktivniju turističku destinaciju,

(6) Lokalno stanovništvo (posebno nezaposleni) koje dobiva nove mogućnosti zapošljavanja i prihoda od povećanog broja posjetitelja

*ELEMENTI PROJEKTA:*

1: Unaprjeđenje sustava posjetiteljske infrastrukture, sustava sigurnosti i vatrodojave

2: Povećanje atraktivnosti ponude NP Mljet razvojem inovativnih programa temeljenih na prirodnoj i kulturnoj baštini

3: Unaprjeđenje sustava posjećivanja, informiranja i evidencije posjetitelja

4: Unaprjeđenje suradnje s lokalnom zajednico

V: Promidžba i vidljivost

PM: Upravljanje projektom i administracija

\*\*\*

**CILJEVI PROJEKTA**

**Specifični cilj:**

* izravno novozaposleni povezano s ulaganjima u zaštićena područja,
* broj novostvorenih ili prilagođenih turističkih sadržaja i proizvoda za posjetitelje kao izravna i neizravna posljedica ulaganja u odredišta prirodne baštine,
* broj proizvoda/sadržaja u sklopu Projekta prilagođenih osobama s invaliditetom.

**Opći cilj:**

* porast očekivanog broja posjeta podržanim mjestima i atrakcijama kulturne i prirodne baštine,
* povećanje broja posjetitelja koji su educirani o prirodnoj baštini u nacionalnim parkovima i parkovima prirode,
* broj podržane infrastrukture za posjetitelje u nacionalnim parkovima i parkovima prirode koji doprinose boljem upravljanju baštinom.

**\*\*\***

**REZULTATI PROJEKTNOG DIJELA HGSS-a**

* Održana medicinska edukacije nadzornika i rendžera
* Održana edukacija o prikupljanju prostornih podataka i rukovanja s GPS uređajem
* Nabavljena oprema za spašavanje i traganja (medicinska, radijska i oprema za podizanje i

spuštanje, nosiljke)

* Nabavljeno plovilo
* Izrađen projekt sigurnosnih poboljšnica NP Mljet
* Izrađen elaborat sigurnosti NP Mljet
* Izrađena GIS baza podataka